text: "L'espai públic és un dret fonamental" | Sostenible
  "Resituar les persones al centre de les polítiques urbanes ". Aquesta va ser la idea que, d'una manera o una altra, es va anar repetint, com si fos un lema, a la II Jornada Entorn Urbà i Salut, que va tenir lloc a Barcelona el 14 de novembre de 2018. L'esdeveniment, co-organitzat per la Diputació de Barcelona i l'Institut de Salut Global de Barcelona (ISGlobal), va reunir a càrrecs polítics i a professionals de l'administració, de la universitat i del sector privat que treballen en l'àmbit de la salut. El tema central sobre el qual van pivotar les diverses ponències va ser el model de ciutat com a eina de salut.